АКСМ-420

**АКСМ-420** *(Белкамунмаш 42003А, «[[Вітаўт]]»)* — нізкападлогавы тралейбус вытворчасьці «Белкамунмаш». Належыць да чацьвертага пакаленьня тралейбусаў, распрацаваных заводам. Быў упершыню прадстаўлены ў жніўні 2007 году.

Тралейбус мае 35 месцаў для сядзеньня, зь іх 29 стацыянарныя й 6 з правага борту адкідныя. Гэта зроблена, каб павялічыць ёмістасьць машыны ў гадзіну-пік. Усяго салён можа зьмясьціць 115 пасажыраў.

Габарыты тралейбуса адпавядаюць прынятым стандартам: даўжыня — 11,79 мэтру, шырыня — 2,5, вышыня — 2,86 мэтру. Кузаў выраблены з кампазытных матэрыялаў. Машына абсталяваная электрычным высоўным пандусам і сыстэмаю «прысяданьня» да ўзроўню ходніка. Салён абсталяваны сыстэмаю клімат-кантролю, таму фортачкаў у вокнах няма.

Дзякуючы распрацаваным на НВА «Энэргія» кандэнсатарным батарэям тралейбус можа праехаць ня меней за 5 км з поўным салёнам без кантакту з правадамі. Гэта дазволіць у выпадку неабходнасьці аб’язджаць дарожныя заторы ці іншыя перашкоды.

## У гарадах Беларусі

### Менск
На вуліцах Менску АКСМ-420 упершыню зьявіўся ў верасьні 2008 году. Першы асобнік дадзенае машыны паступіў у тралейбусны парк № 2 на 2 месяца з мэтаю дасьведчанае эксплюатацыі й працаваў на маршруце № 3 (адным з самых загружаных маршрутаў гораду), затым быў вернуты на завод.

Рэгулярныя пастаўкі АКСМ-420 у Менск пачаліся ў 2009 годзе. У пэрыяд з траўня па верасень 2009 году паступіла 5 тралейбусаў (зь іх 2 — у тралейбусны парк № 4, і 3 — у тралейбусны парк № 2). Працуюць на маршрутах № 7, 48, 54, 60.

Файл:AKCM-420 in Minsk - 01.jpg
Файл:AKCM-420 in Minsk - 02.jpg
Файл:AKCM-420 in Minsk - 03.jpg
Файл:4630_MINSK_salon.jpg


### Магілёў
З мэтаю азнаямленьня з новаю мадэльлю ўлетку 2009 году АКСМ-420 адпраўляўся на кароткі тэрмін у Магілёў.

### Віцебск
Улетку 2009 году АКСМ-420 адпраўляўся ў Віцебск на час «Славянскага базару». Прэса пісала: «Тралейбус так палюбіўся і пасажырам, і кіроўцам віцебскага ТТУ, якія прайшлі на ім стажыроўку, што хутчэй за ўсё, у Менск ён ня вернецца. Цяпер гарадзкімі ўладамі разглядаецца пытаньне пра куплю Вітаўта». Аднак, тралейбус быў вернуты на завод і пра яго куплю больш не згадвалася.

File:Aksm-420 vitovt vitebsk 01.jpg| АКСМ-420 на вуліцах Віцебску
File:Aksm-420 vitovt vitebsk 02.jpg| АКСМ-420 на вуліцах Віцебску
File:Aksm-420 vitovt vitebsk 03.jpg| АКСМ-420 на вуліцах Віцебску


### Гомель

15 сьнежня 2010 году ў Гомлі адбылося ўрачыстае адкрыцьцё новае тралейбуснае лініі, якая праходзіць па вуліцах Агарэнка, Сьвірыдава й Чачэрскай да прыпынку "Мікрараён «Клянкоўскі». Новай лініяй накіраваныя тралейбусы маршрутаў № 9, 16 і 17. Першым тралейбусам на 16 маршруце стаў АКСМ-420030 «Вітаўт».

## За межамі Беларусі

### Масква (Расея)
У верасьні 2007 году знаходзіўся ў выстаўным цэнтры Крокус-Экспа.. Таксама браў удзел у выставе Камтранс — 2008 у красавіку 2008 году.

### Санкт-Пецярбург (Расея)
20 чэрвеня 2008 г. у Санкт-Пецярбурзе адбылася прэзэнтацыя тралейбуса АКСМ-420 «Вітаўт».. Машына засталася ў горадзе для абкаткі й правядзеньня выпрабаваньняў, але з-за доўгае базы была вернутая назад на завод.

### Каўроў (Расея)
У лютым 2009 году падчас перадвыбарнае кампаніі Каўроскі дэпутат Сяргей Канінаў набыў адзін тралейбус АКСМ-420, які выкарыстоўваўся ў якасьці яго перадвыбарнага штаба.
Тралейбус доўгі час ня быў прыняты на балянс дэпо, нягледзячы на тое, што стаяў на ягонай тэрыторыі, і на лінію не выходзіў.

Пасьля, са згоды часткі гораду, муніцыпальнае прадпрыемства «Кіраваньне тралейбуснага транспарту» выкупіла машыну, і тралейбус выйшаў на лінію. Эксплюатацыя галоўным чынам праходзіла па маршрутах № 2 і № 4. У кастрычніку 2010 году пасьля працяглага прастою й наступнага рамонту пачалася яго абкатка, пасьля чаго машына вярнулася на маршрут № 4.
На 11.01.11 г тралейбус не эксплуатуецца з-за некалькіх паломкаў і знаходзіцца на тэрыторыі тралейбуснага дэпо.

### Казань (Расея)

25 верасьня 2009 году ў Казані адпраўлены на выпрабаваньні тралейбус АКСМ-420.
23 кастрычніка выйшаў на абкатку.
9 лістапада выйшаў на лінію па маршруце № 21.
Выпрабаваньні паказалі нізкую надзейнасьць і ў 2011 годзе ён быў адпраўлены зваротна на завод

### Калінінград (Расея)

2 сакавіка 2011 году АКСМ-420030, які пабыў да гэтага ў дасьведчанай эксплюатацыі ў Ашхабадзе, Вільне ды Гомлі прыбыў у Калінінград.. Тралейбусу прысвоены нумар 401.

### Ашхабад (Туркмэністан)
Увосень 2009 году ў Ашхабад паступіў тралейбус АКСМ-420030. Адметнымі асаблівасьцямі ашхабадского асобніка зьяўляюцца салатавы колер, адсутнасьць адкідных сядушкаў, наяўнасьць назапашвальнае пляцоўкі насупраць дзьвярэй, наяўнасьць фортачкаў. Але з-за невядомых чыньнікаў вернуты зваротна на завод.

### Вільня (Літва)
Улетку 2010 году ў Вільні праходзіў дасьведчаную эксплюатацыю тралейбус АКСМ-420030, працаваў на розных маршрутах пад нумарамі 1137 і 2137.

### Рыга (Латвія)
У верасьні 2010 году браў удзел на выставе Belarus Expo 2010

### Вена (Аўстрыя)
У чэрвені 2009 году браў удзел у выставе ў Вене.

### Плаўдзіў (Баўгарыя)
У кастрычніку 2008 году браў удзел у гандлёва-прамысловай выставе ў Пляўліве.

### Мэдэльлін (Калюмбія)
1 сьнежня 2011 году ў Мэдэльліне адбылася прэзэнтацыя тралейбуса АКСМ-420.

## Крыніцы

## Вонкавыя спасылкі
* Апісаньне мадэлі на сайце Белкамунмаш
* Інтэрвію з галоўным канструктарам
* Відэасюжэт Беларускага тэлебачаньня

Катэгорыя:Тралейбусы Белкамунмашу